กรุงศรีขายกองตราสารหนี้6เดือนชู3.35%ต่อปี
บลจ.กรุงศรี ออกกองทุนใหม่ลงทุนตราสารหนี้ทั้งในและต่างประเทศ อายุ 6 เดือน ขาย 11-18 เม.ย.นี้
10 เม.ย. 2555

บลจ.กรุงศรี ออกกองทุนใหม่ลงทุนตราสารหนี้ทั้งในและต่างประเทศ อายุ 6 เดือน ขาย 11-18 เม.ย.นี้ 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเสนอขายกองทุนเปิดกรุงศรีตราสารหนี้ 6M15 (KFFIX6M15) อายุโครงการประมาณ 6 เดือน ทุนในตราสารหนี้ทั้งในประเทศและต่างประเทศ เสนอขายระหว่างวันที่ 11-18 เม.ย.2555 ลงทุนขั้นต่ำ 10,000 บาท
สำหรับตราสารหนี้ที่จะลงทุน เช่น ตราสารหนี้ภาครัฐไทย สัดส่วนการลงทุน 8%  ตราสารหนี้ระยะสั้นออกโดย ธนาคารกรุงศรีอยุธยา สัดส่วนการลงทุน 14%  ตั๋วแลกเงินออกโดย บริษัท อยุธยา แคปปิตอล ออโต้ ลีส สัดส่วนการลงทุน 14%  ตราสารหนี้ระยะสั้นออกโดยธนาคารกรุงไทย สัดส่วนการลงทุน 20%  เงินฝากธนาคาร Union National Bank สหรัฐอาหรับเอมิเรตส์ สัดส่วนการลงทุน 24%  เงินฝากธนาคาร Bank of China สาขา Macau สัดส่วนการลงทุน 20% 
ทั้งนี้  คาดว่านักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.35% ต่อปี